Rúzsa Magdi negyedik lett - a fájlcserélõn
Az Eurovíziós Dalfesztivált az internetrõl letöltögetõ közönség jobban értékelte a magyar énekesnõt, mint a tévénézõk.
Az esemény felvételeit a BitTorrent fájlcserélõ-renszer segítségével kalózmásolatokban terjesztõ Eurovisiontorrents.com weboldal közönsége 1-tõl 5-ig értékelhette a zenei vetélkedõ résztvevõit. Az alternatív közönség körében Magdi jóval népszerûbb volt, mint a televíziós szavazáson. Míg a magyar induló a hivatalos versengésben a 9. helyet szerezte meg, addig itt õ volt a negyedik legnépszerûbb jelölt, és csak hajszálnyival - egészen pontosan egy század ponttal - maradt el a harmadik helyezett bolgár duótól.

A szájt létezésére Tóth Benedek, a p2pinfo.hu szerkesztõje hívta fel a figyelmünket, és mint az Eurovisiontorrents leírásából kiderül, alkotói között ott vannak a legnépszerûbb bittorrent-oldal, a Svédországban létrehozott The Pirate Bay üzemeltetõi is. A skandináviai kötõdés abban is látszik a szájton, hogy az ottani szavazást az egyébként az Eurovíziós Dalfesztiválnak döntõjét rendezõ Finnország jelöltje, Hanna Pekarinen nyerte, a svéd induló pedig közvetlenül Rúzsa Magdi mögött, az ötödik helyen végzett.

Nem ez az elsõ eset egyébként, hogy a fájlcserélõk dedikált szájtot hoznak létre egy-egy jelentõs médiaeseményhez: az idei Oscar-díj várományosait is egy külön gyûjtõoldalról tölthették le az érdeklõdõk. Bár az illegális bittorrentes terjesztést a zenekiadók és az érintett tévétársaságok képviselõi minden bizonnyal nem nézik jó szemmel, mi azért egy kicsit örülhetünk a magyar alternatív platformon elért sikerének, és persze arról se feledkezzünk meg, hogy akár az így kivívott népszerûség is növelheti az eladott lemezek számát.
internet Magdi Eurovíziós Dalfesztivál